《送华从化省谒还章丘兼呈东鲁诸公二首 其二》
明代·卢楠

南山绿桂树，春来发几枝。葳蕤持满袖，千里寄相思。

月落清泉浦，风吹沙麓支。勖尔加餐饭，徘徊别路岐。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。